Corsaren, 1842-09-16
Af "Corfarens" efterladte Papirer. Naar store Mænd døe, pleie en Mængde smaae Mænd at give sig ifærd med deres efterladte Papirer og for deres egen lille Fornøielses Skyld mod en stor Betaling regalere Publicum med en nitid Udgave deraf. Saa hedder det: "Supplement til N. R.s samlede Skrifter", "N. R.s hidtil utrykte Værker" o. s. v. "Corsaren" vil ikke være saa taabelig at lade Andre høste Glæden og Fordelen af dens efterladte Papirer, den vil endnu i levende Live udgive dem; Publicum behøver blot at bilde sig ind, at den allerede er død, for at sluge dem med stor Begjærlighed. Vi begynde med de Papirer, der ere faldne os ihænde ved en Revision af Archivet efter det sidste Præsidentskifte. I. Til Præsidenten fra et Medlem. Gode Præsident! Du maa endelig idag lade mig. faae Penge til nogle aldeles uopsættelige Udgifter. Jeg kommer ikke personlig til Dig, fordi jeg sidder og skriver paa den store Artikel, vi sidst talte om. Maaskee en Grund mere for Dig til at lade mig faae Penge. Præsidentens Svar. (J en Convolut med 20 Rbd.) "Man skal ikke binde Munden til paa Oxen, der tærster." Efterstrift: Bliv ikke vred over denne lille Spydighed. Gjensvar fra Medlemmet. Præsident! Jeg skal aldrig blive vred, naar Du blot altid vil belægge Dine Ord saa godt. II. Fra et Medlem til et Andet. Da Du kun holder af at spille Vhombre en quatre indbød jeg 2as til at være fjerde Mand i Aften; men i dette Øieblik lader han mig vide, at han ikke kan komme. Jeg haaber imidlertid, at Du, uagtet vi saa kun blive tre, kommer alligevel. Vi kunne jo lade, som om vi vare fire. Svaret. Jeg kommer ikke iaften. Men J To lunne jo lade som J vare Tre. III. Fra Redactionen til en Boghandler.*) Efter den imellem Dem og os trufne Overeenskomst skulde De sende os alle til Dem ankommende udenlandske Bøger, og desuden Deres egne Forlagsartikler gratis. Det Første har De holdt; men, som De vil see af vedlagte Liste, det Sidste kun tildeels. Tor vi udbede os Oplysning om Grunden hertil? Svar fra Boghandleren. Jfølge Corsarens Natur: at den blot kan omtale daarlige eller middelmaadige Producter, troede jeg det rigtigt at gjøre et Udvalg blandt mine Forlagsskrifter og blot sende Dem saadanne, som jeg med Hensyn til Foranførte maatte ansee for velkomne. Redactionens Gjensvar. Allerhøistærede. Saa maatte vi jo netop have alle Deres Forlagsskrifter. IV. Til Redactionen. Undertegnede indsendte i forrige Uge nogle Artikler til Redactionen, deriblandt en, hvori Følgende forekom: En Tankestreg kan være meget- og intetsigende. Jeg seer, at De har benyttet denne Jdee som Note under en stor Artisel, og tillader mig nu at spørge, om jeg intet Honorar skal have derfor. Svar fra Redactionen. (J en Convolut, hvori 1 Mk.) For deres "Jdee", Høistærede! Til Redactionen fra Samme. Betaler De altid Jdeer med 1 Mk.? Gjensvar fra Redactionen. Nei; sommetider ogsaa med 8 s. V. Til en Meddeler. (Med en 5-Daler Seddel.) Ved at overtænke, hvorledes vi skulde belønne Deres Fortjenester af sidste Nr. af "Corsaren", frembød sig som det simpleste Middel: at slaae Dem til Ridder. Vi udnævne Dem derfor herved til Ridder af det blaae Baand. Svar fra Meddeleren. Som Ridder tilbagesender jeg Dem mit gode Sværd i Skeden. *) Ved Nytaarstid, da en Mængde Noveller udkom.